ตื่นไทยพาณิชย์ปิด59สาขา
แบงก์แห่ปิดสาขา 11 เดือนแรก 204 แห่ง  กรุงไทยปิดมากสุด 91 สาขา ด้านไทยพาณิชย์มีแผนปิดสาขาปีหน้า 59 แห่ง
9 ธ.ค. 2560

แบงก์แห่ปิดสาขา 11 เดือนแรก 204 แห่ง  กรุงไทยปิดมากสุด 91 สาขา ด้านไทยพาณิชย์มีแผนปิดสาขาปีหน้า 59 แห่งรายงานข่าวธนาคารแห่งประเทศไทย ระบุว่า เมื่อเดือน พ.ย. 2560 ธนาคารพาณิชย์มีสาขารวม 6,800 แห่ง ลดลงจากเดือน ม.ค. 2560 อยู่ที่ 7,004 สาขา หรือลดลง 204 แห่ง โดยธนาคารที่มี สาขาลดลงมากที่สุด คือ กรุงไทย จาก 1,213 สาขา เหลือ 1,122 สาขา หรือ ลดลง 91 สาขา รองลงมาคือกสิกรไทย จาก 1,102 สาขา เหลือ 1,028 สาขา หรือลดลง 74 สาขา ธนชาต จาก 589 สาขา เหลือ 530 สาขา หรือลดลง 59 สาขา ทหารไทย จาก 453 สาขา เหลือ 433 สาขา หรือลดลง 20 สาขา ซีไอเอ็มบี ไทย จาก 92 สาขา เหลือ 87 สาขา หรือลดลง 5 สาขาทั้งนี้ เมื่อวันที่ 7 ธ.ค.ได้มีการส่งต่อเอกสารของธนาคารไทยพาณิชย์ที่เป็นแผนการปิดสาขาเฉพาะในพื้นที่กรุงเทพมหานคร ในปี 2561 จำนวน 59 สาขา โดยแบ่งเป็นสาขาทั่วไป 20 แห่ง สาขาเอสเอ็มอี 1 แห่ง และสาขาเวลท์ 38 แห่งจากการตรวจสอบเบื้องต้น พบว่า เป็นเอกสารจริง แต่ไม่ใช่เอกสารที่เป็นทางการ ยังสามารถเปลี่ยนแปลงได้ ก่อนที่จะแจ้งธนาคารแห่งประเทศไทย (ธปท.) รับทราบตามหลักเกณฑ์ของการปิดสาขาและการขอเปิดสาขาอย่างไรก็ตาม ธนาคารไทยพาณิชย์ชี้แจงว่า ไม่ได้ตั้งเป้าลดสาขา แต่เป็นแผนดำเนินงานตามปกติที่จะปิดสาขา รูปแบบเดิม เพื่อเปิดสาขารูปแบบใหม่ให้สอดคล้องกับพฤติกรรมของผู้บริโภค ที่เปลี่ยนแปลงไป ซึ่งธนาคารมีสาขา รูปแบบใหม่ 3 รูปแบบ คือ เอ็กซ์เพรส เพื่อลูกค้าที่ทำธุรกรรมทั่วไป สาขาบิซิเนสเซ็นเตอร์ เพื่อลูกค้าเอสเอ็มอี และ อินเวสต์เมนต์ เซ็นเตอร์ เพื่อลูกค้าบริหารความมั่งคั่ง เมื่อจะเปิดสาขาใหม่ทดแทนสาขาเดิมก็จะต้องขอ ธปท.ต่อไปสำหรับแนวทางการปรับรูปแบบสาขา เป็นยุทธศาสตร์ที่หลายธนาคารกำลังให้ความสำคัญ เนื่องจากการทำธุรกรรมการเงินย้ายไปอยู่บนดิจิทัลแพลตฟอร์มโดยเฉพาะโมบายแบงก์กิ้งที่เติบโตสูงในแต่ละปีด้าน นายยืนยง ทรงศิริเดช หัวหน้าเจ้าหน้าที่บริหาร การปฏิบัติการและประสิทธิภาพธุรกิจสาขา ธนาคารทหารไทย เปิดเผยว่า ได้ใช้งบประมาณ 300 ล้านบาท เพื่อใช้ในการปรับรูปแบบสาขาเป็นดิจิทัล 25 แห่ง ภายในเดือน มิ.ย. 2561 เฉลี่ยสาขาละ 1 ล้านบาททั้งนี้ เบื้องต้นมีสาขานำร่องที่ปรับโฉมเสร็จแล้วจำนวน 15 สาขา ในหัวเมืองใหญ่ เปิดให้บริการตั้งแต่วันที่ 15 พ.ย.เป็นต้นไปด้านเฟสถัดไปจะทยอยปรับรูปแบบ โดยเริ่มสาขาที่เปิดให้บริการทุกวันส่วนใหญ่อยู่ในห้างที่มี 120 แห่งก่อน จากนั้นจะครบทั้ง 430 สาขา ภายใน 2 ปีภาพประกอบข่าว